**Toskana 299,00 KM**

**Polasci su četvrtkom :**

* Iz **Prijedora** u 19.00h ispred hotela Prijedor
* Iz **Banjaluke** u 20.00h, sa PARKINGA MALTA
* Iz **Gradiške** u 20.30h sa Nestro Petrol pumpe

Vožnja kroz Hrvatsku, Sloveniju i Italiju…

**1. Dan (petak)**

Dolazak u Pizu u jutarnjim satima. Obilazak Trga čuda: Krstionica, Katedrala, Krivi toranj. Slobodno vrijeme za boravak u gradu. Vožnja do Montekatini termi i smeštaj u hotel\*\*\* . Slobodno vrijeme za individualne aktivnosti. Noćenje.

**2. Dan (subota)**

Doručak. Slobodan dan ili mogućnost fakultativnog izleta u Sijenu i San Điminjano. Vožnja kroz živopisne predjele oblasti Kjanti, poznatoj po proizvodnji čuvenih vina. Dolazak do gradića San Điminjano, koji je očuvao svoj istorijski centar, u srednjovjekovnom duhu i nosi naziv “Grad tornjeva”. Po dolasku razgledanje grada: Piazza della Cisterna, Piazza Del Duomo, Palazzo Comunale. Preporuka vodiča gdje da probate najbolji sladoled. Slobodno vrijeme do nastavka puta za Sijenu. Po dolasku razgledanje grada sa lokalnim vodičem – Basilica Cateriniana San Domenico, Piazza Salimbeni, Piazza Del Campo – znameniti trg na kome se održava najživopisnija gradska fešta „Palio“, kontrade puža, pantera, orla, vučice,  Piazza Del Duomo, Santa Maria della Skala – jedna od najljepših katedrala Italije. Slobodno vrijeme za individualne aktivnosti. Povratak u Montekatini u predvečernjim časovima. Noćenje.

**3. Dan (nedjelja)**

Doručak. Slobodno vrijeme ili mogućnost fakultativnog izleta u Firencu. Firenca je jedan od najposjećenijih gradova svijeta, rodni grad Dantea, muzej na otvorenom koji turiste privlači svojim renesansnim zdanjima. Firenca u svoje zlatno doba ulazi zahvaljujući uzdizanju moćne bankarske porodice Mediči. Iz tog razloga Firenca danas uz Rim čuva najveće umetničko blago svijeta! Po dolasku šetnja i obilazak istorijskog dela grada sa vodičem: Piazza Santa Maria Novella, Piazza della Signoria, katedrala Santa Maria del Fiore, krstionica i Djotov toranj, Palazzo Vecchio, Ponte Vecchio, Palazzo Uffizi… Slobodno vreme do polaska. Vožnja kroz Italijanske regije, Sloveniju, Hrvatsku sa dolaskom u mjesto polaska u kasnim noćnim satima.

Napomena:

* Za ovo putovanje važe **[opšti uslovi putovanja](https://prevozvukovic.com/opsti-uslovi-putovanja/)** turističke agencije Vuković I Bis travel
* Za ovo putovanje obavezan je biometrijski pasoš
* Validnost pasoša mora biti duža od 3 mjeseca od planiranog povratka
* Raspored sjedenja vrši agencija naspram prijava, uzimajući u obzir prioritetne osobe (trudnice, porodice sa malom djecom…)